Liggaam van vrou in Limpopo-dam gevindFoto verskaf deur SAPD Limpopo Die liggaam van ŉ 20-jarige vrou wat in Nandoni-dam in Thohoyandou in Limpopo verdrink het, is Sondag gevind toe dit na die oppervlak gedryf het. Rolivhuwa Mbedzi het Woensdag in die dam geval toe sy saam met vriende op ŉ boot gery het, het brig. Motlafela Mojapelo, woordvoerder van die polisie, gesê. Lede van die soek- en reddingspan, lede van die gemeenskap en die honde-eenheid het intussen tevergeefs na haar gesoek. Haar liggaam het Sondagoggend na die oppervlak gedryf. Die polisie doen ŉ geregtelike doodsondersoek.